CELEX: 62019CN0657
Language: bg
Date: 2019-09-04 00:00:00
Title: Дело C-657/19: Преюдициално запитване от Bundesfinanzhof (Германия), постъпило на 4 септември 2019 г. — Finanzamt D/E

2.12.2019   
            
            
               BG
            
            
               Официален вестник на Европейския съюз
            
            
               C 406/13
            
         
      Преюдициално запитване от Bundesfinanzhof (Германия), постъпило на 4 септември 2019 г. — Finanzamt D/E
      (Дело C-657/19)
      (2019/C 406/19)
      Език на производството: немски
      
         Запитваща юрисдикция
      
      Bundesfinanzhof
      
         Страни в главното производство
      
      
         Жалбоподател: Finanzamt D
      Ответник: E
      
         Преюдициални въпроси
      
      
                  1)
               
               
                  При обстоятелства като разглежданите в главното производство, при които данъчнозадължено лице изготвя експертизи на потребността от здравно-социална грижа на определени пациенти по поръчка на Медицинската служба на здравното осигуряване, налице ли е дейност, която попада в обхвата на член 132, параграф 1, буква ж) от Директива 2006/112/ЕО на Съвета от 28 ноември 2006 година относно общата система на данъка върху добавената стойност (1)?
               
            
                  2)
               
               
                  При утвърдителен отговор на първия въпрос:
                  
                              a)
                           
                           
                              За да бъде признат даден доставчик за благотворителна организация по смисъла на член 132, параграф 1, буква ж) от Директива 2006/112/ЕО, достатъчно ли e той да извършва доставките като подизпълнител по поръчка на организация, призната съгласно националното право за благотворителна по смисъла на член 132, параграф 1, буква ж) от Директива 2006/112/ЕО?
                           
                        
                              б)
                           
                           
                              При отрицателен отговор на буква а) от втория въпрос: при обстоятелства като разглежданите в главното производство достатъчно ли е, че разходите на призната организация по смисъла на член 132, параграф 1, буква ж) от Директива 2006/112/ЕО се поемат в общ размер от здравноосигурителните каси и осигурителните каси за здравно-социална грижа, за да може и подизпълнителят на тази организация да се третира като призната организация?
                           
                        
                              в)
                           
                           
                              При отрицателен отговор на букви a) и б) от втория въпрос: може ли държавата членка да обвърже признаването на данъчнозадълженото лице за благотворителна организация с условието то действително да е сключило договор със социалноосигурителна институция или институция за социални грижи, или е достатъчно това, че съгласно националното право може да се сключи договор?
                           
                        
            
         (1)  ОВ L 347, 2006 г., стр. 1; Специално издание на български език, 2007 г., глава 9, том 3, стр. 7.